
РЕПУБЛИКА БЪЛГАРИЯ

З А П О В Е Д

№  РД 09 – ……………………….. г.


На основание чл. 13д, ал. 2, т. 2 от Закона за професионалното образование и обучение, при спазване изискванията на чл. 66, ал. 1 и 2 от Административнопроцесуалния кодекс и във връзка с осигуряване на обучението по учебен предмет

У Т В Ъ Р Ж Д А В А М

Учебна програма за специфична професионална подготовка по учебен предмет Комбинаторика и цветознание за специалност код 2130701 „Графичен дизайн“, професия код 213070 „Графичен дизайнер“ и специалност код 2130601 „Компютърна графика“, професия код 213060 „Компютърен график“ от професионално направление код 213 „Аудио-визуални изкуства и техники; производство на медийни продукти“.
Учебната програма  влиза в сила от учебната 2021/2022 година.

І. ОБЩО ПРЕДСТАВЯНЕ НА УЧЕБНАТА ПРОГРАМА
Учебната програма по учебен предмет Комбинаторика и цветознание е предназначена за професията Графичен дизайнер, специалност Графичен дизайн и професията Компютърен график, специалност Компютърна графика от професионално направление Аудио-визуални изкуства техники; производство на медийни продукти, съгласно типовия учебен план за професионално образование с придобиване на трета степен на професионална квалификация, дневна форма на обучение, с прием след завършено основно образование.
В учебната програма е включен материал, с овладяването на който се цели въвеждане на учениците в професията и специалността и получаване на необходимите знания и умения.
Чрез учебното съдържание по предмета обучаемите да добиват обща представа за основните принципи на комбинаториката и цветознанието. Задачата на тази дисциплина е да разшири мирогледа на бъдещите дизайнери, като интерпретира композицията, преди всичко с цел постигане на познания за същността и смисъла на художествения образ при обектите на дизайна, за овладяване умения да се ръководи и манипулира въздействието на дизайна върху възприятията на човека, в името на определен търсен художествен ефект в графичния проект.
Учениците се запознават с категориите форма и пространство, „симетрия” и „ритъм”, принципите за хармонично съчетаване на цветовете, психологията на възприятието, влиянието на форма и цвят върху човешките емоции, зрителните илюзии, възможностите за прилагането на тези знания при създаване на графичните проекти. Научават се да разпознават и класифицират вида на формите, модулните мрежи, а също и процеса на създаване на графични изображения в това число графични знаци.
Учебното съдържание е разпределено в девет раздела, като в тях се конкретизира броят на учебните часове и включените теми. Всяка тема се разпределя от учителя в началото на учебната година. 
Обучението по предмета се извършва във взаимовръзка с учебните предмети от отрасловата и специфичната професионална подготовка.
Спецификата на обучението налага учебният процес да се провежда в специализирани кабинети, оборудвани с проектор и дъска, необходими са достатъчно големи и удобни маси, върху които да може да се разполагат по-големи формати. Приложният характер на учебния предмет изисква онагледяване с разнообразни материали и репродукции на художествени произведения, дело на водещи специалисти в областта, посещение на традиционни и мултимедийни изложби, виртуални библиотеки, сайтове и др.


ІІ. ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ
С обучението си по комбинаторика и цветознание се цели учениците да усвоят знания и умения за естетическото, творческо и професионално интерпретиране на формата и цвета, психологията на възприятието им с цел създаване на стабилна практическа и теоретична основа в графичния дизайн. Учениците трябва да придобият начални умения за прилагане на получените знания при решаване на конкретни проблеми в бъдещата си професионална дейност. 
Изучаването на комбинаторика и цветознание съдейства за общотехническата подготовка на учениците, за развиване на професионалните им интереси и за формиране на творческо отношение към графичното проектиране.
Основните задачи на учебно-възпитателната работа по предмета са:
­ да се изяснят и осмислят от учениците основните понятия в комбинаториката и цветознанието;
­ да се развиват познавателните интереси на учащите се към производството на рекламни продукти;
­ на основата на придобитите знания учениците да придобият елементарни умения за творческо прилагане на основните графични изразни средства;
­ да се формират качества на: точност, самостоятелност, творчество, умения за преодоляване на трудностите. Учениците трябва да придобият начални умения за прилагане на получените знания при решаване на конкретни проблеми в бъдещата си производствена дейност.
С усвояването на знания по комбинаторика и цветознание се постига ефективност и високи показатели за определяне на нивото на познание в областта на приложната графика, уточняване на значението му за повишаване на производителността на труда и качеството на произвежданата продукция.
Изучаването на комбинаторика и цветознание съдейства за общотехническата подготовка на учениците, за развиване на професионалните им интереси и за формиране на творческо отношение към проектирането на различни рекламни продукти.
Основните задачи на учебно-възпитателната работа по предмета са:
­ да се изяснят и осмислят от учениците основните понятия в комбинаториката и цветознанието;
­ да се развиват познавателните интереси на учащите се към съвременната рекламна индустрия;
­ на основата на придобитите знания учениците да придобият елементарни умения за творческо интерпретиране на художествения образ;
­ да се формират качества на: точност, самостоятелност, творчество, умения за преодоляване на трудностите.

ІІІ. РАЗПРЕДЕЛЕНИЕ НА УЧЕБНОТО ВРЕМЕ 

Общият брой учебни часове по учебния предмет Комбинаторика и цветознание се разпределя по класове в съответствие с утвърдения учебен план.

	КЛАС
	Брой учебни седмици
	Общ брой часове

	IX
	36
	72




ІV. УЧЕБНО СЪДЪРЖАНИЕ
Структурирането на учебното съдържание е по раздели и теми. За всеки раздел в програмата са записани препоръчителен брой учебни часове и теми. Учителят конкретизира броя на учебните часове за всяка тема в съответствие с посочените за раздела. Учителят разпределя броя на часовете, предвидени по учебния план и по учебната програма в годишното си разпределение.
За постигане целите на обучението учителят разпределя учебните часове за нови знания, упражнения и контрол.

ПЪРВИ ГИМНАЗИАЛЕН ЕТАП

IX КЛАС


	№ по ред
	Наименование на разделите и темите
	Брой часове

	
	Раздел 1. Въведение в предмета:
	2

	1.
	Общи сведения за комбинаториката и цветознанието и тяхното място в графичния дизайн
	

	
	Раздел 2. Формообразуване:
	20

	2
	Психология на възприятието. Зрително възприятие, емоционално възприятие.
	

	3.
	Теории за психологията на възприятието. Гещалт-психологията – базисни принципи и закони.
	

	4.
	Принцип на близост;
	

	5.
	Принцип на подобие;
	

	6.
	Константност, цялостност;
	

	7.
	Затвореност: принцип за допълването до цялост или транспозиция;
	

	7.
	Принцип за последователност, на правилно продължение;
	

	8.
	Принцип на добрата форма, на простотата;
	

	9.
	Принцип на повторението, копирането, имитацията;
	

	10.
	Принцип на общата зона (обща съдба).
	

	11.
	Принцип на предварителното знание.
	

	12.
	Парадокси при организацията на възприемането – невъзможни фигури.
	

	13.
	Фигура и фон взаимоотношения: камуфлаж, фонова зависимост, отделяне на обекта от средата, фигура и фон.
	

	
	Раздел 3. Зрителни илюзии:
	6

	14.
	Двойнствени изображения
	

	15.
	Допълване до цялостен образ.
	

	16.
	Едновременен контраст.
	

	
	Раздел 4. Възприемане на формата:
	6

	17.
	Възприемане на пространството.
	

	18.
	Възприемане за дълбочина и обем.
	

	19.
	Емоционално възприемане.
	

	
	Раздел 5. Модул и модулност:
	14

	20.
	Видове модулни мрежи (правилни, полуправилни и неправилни).
	

	21.
	Геометрично преобразуване на правилни и полуправилни мрежи.
	

	22.
	Преобразуване на многостени и многостенни структури.
	

	
	Раздел 6. Предмет на цветознанието:
	2

	23.
	Физически свойства на светлината.
	

	24.
	Основни характеристики на цвета.
	

	
	Раздел 7. Видове цветове:
	2

	25.
	Хроматични цветове. 
	

	26.
	Ахроматични цветове.
	

	
	Раздел 8. Смесване на цветовете:
	6

	27.
	Адитивно смесване.
	

	28.
	Субтрактивно смесване.
	

	
	Раздел 9. Въздействие на цветовете:
	14

	29.
	Цвят и настроение.
	

	30.
	Влияние на видовете осветление.
	

	31.
	Физиологично и оптическо въздействие на цветовете.
	

	32.
	Илюзия за пространство при степенуване на цветовете.
	

	33.
	Илюзия за пространство чрез контраст.
	

	
	Общ брой часове
	72



1. Раздели и теми:

Раздел 1. Въведение в предмета:
1.1. Общи сведения за комбинаториката и цветознанието и тяхното място в графичния дизайн 

Раздел 2. Формообразуване:
2.1. Психология на възприятието. Зрително възприятие, емоционално възприятие.
 2.2. Теории за психологията на възприятието. Гещалт-психологията – базисни принципи и закони.
2.2.1. Принцип на близост;
2.2.2. Принцип на подобие;
2.2.3. Константност, цялостност;
2.2.4. Затвореност: принцип за допълването до цялост или транспозиция;
2.2.5. Принцип за последователност, на правилно продължение;
2.2.6. Принцип на добрата форма, на простотата;
2.2.7. Принцип на повторението, копирането, имитацията;
2.2.8. Принцип на общата зона (обща съдба).
2.2.9. Принцип на предварителното знание.
2.3. Парадокси при организацията на възприемането – невъзможни фигури.
2.4. Фигура и фон взаимоотношения: камуфлаж, фонова зависимост, отделяне на обекта от средата, фигура и фон.

Раздел 3. Зрителни илюзии:
3.1. Двойнствени изображения
3.2. Допълване до цялостен образ.
3.3. Едновременен контраст.
Раздел 4. Възприемане на формата:
4.1. Възприемане на пространството.
4.2. Възприемане за дълбочина и обем.
4.3. Емоционално възприемане.

Раздел 5. Модул и модулност: 
5.1. Видове модулни мрежи (правилни, полуправилни и неправилни).
5.2. Геометрично преобразуване на правилни и полуправилни мрежи.
5.3. Преобразуване на многостени и многостенни структури.

Раздел 6. Предмет на цветознанието:
6.1. Физически свойства на светлината.
6.2. Основни характеристики на цвета.

Раздел 7. Видове цветове:
7.1. Хроматични цветове. 
7.2. Ахроматични цветове.

Раздел 8. Смесване на цветовете:
8.1. Адитивно смесване.
8.2. Субтрактивно смесване.

Раздел 9. Въздействие на цветовете:
8.1. Цвят и настроение.
8.2. Влияние на видовете осветление.
8.3. Физиологично и оптическо въздействие на цветовете.
8.3.1. Илюзия за пространство при степенуване на цветовете.
8.3.2. Илюзия за пространство чрез контраст.

V. ОЧАКВАНИ РЕЗУЛТАТИ ОТ ОБУЧЕНИЕТО
В края на обучението учениците трябва да притежават следните знания, умения и компетентности:
знания:
· основните елементи и понятия в комбинаториката и цветознанието; 
· спецификата на възприемане на отделните форми и цветове; 
· познават методите за изграждане на двуизмерно и триизмарно пространство чрез форма и цвят; 
· познават изразителнати и изобразителни възможности на формите и цветовете; 
· познават психологическото въздействие на формите и цветовете; 
умения:
· прилагат знанията за форма и цвят в графичните композиции; 
· използва възможностите за емоционално въздействие на формите и цветовете при проектирането; 
· преценява възможностите за използване на форма и цвят съобразно зададената тема; 
· изразява емоционално отношение чрез форма и цвят; 
· постигат единство между формата и цвета в композиционни решения за рекламен продукт.
компетентности:
· класифицират формите и цветовете;
· сравняват и коментират самостоятелно и в екип мястото и ролята на формата и цвета в структурата на рекламния проект;
· самостоятелно и творчески прилагат теоретичните знания в дизайнерски задачи.


VІ. ЛИТЕРАТУРА
1. Райчев, Р. Структурна комбинаторика – Анубис 2009
2. Райчев, Р. Цветовете в изкуството – издателство Лик 2005
3. Желева-Мартинс Д., Ташева С. Теория на композицията – Онлайн издание, СУБ, 2014
4. Тасев. Д. Учебно помагало Графичен дизайн – НХА 2007
5. Радоева, А. Графичен дизайн: Основни понятия на визуалния език – Славена 2012


АВТОРСКИ КОЛЕКТИВ
Национална професионална гимназия по полиграфия и фотография – София:
Десислава Балджиева – заместник-директор, художник
инж. Цветанка Апостолова – директор 

